
Дзяржаўная установа

«Вучэбна-метадычны кабінет Ленінскага раёна г.Брэста»

Візуалізацыя вучэбнага матэрыялу

як эфектыўны сродак вывучэння арфаграфіі

на ўроках беларускай мовы ў 5 і 6 класах



Складальнікі: творчая група настаўнікаў беларускай мовы і літаратуры Ленінскага раёна г. Брэста

Кіраўнік творчай групы:

Церабунь Наталля Мікалаеўна,

настаўнік беларускай мовы і літаратуры

ДУА «Сярэдняя школа № 27 г.Брэста»

Метадыст ДУ «Вучэбна-

метадычны кабінет

Ленінскага раёна г. Брэста»

Буднік Алена Аляксееўна

**Брэст, 2022**

**Змест:**

1. Візуалізацыя як эфектыўны сродак навучання арфаграфіі на ўроках беларускай мовы ў 5,6 класах. Уступ. Актуальнасць сродку……………...3
2. Вымаўленне і правапіс галосных **о, э, а; е, ё, я**………….………………….4
3. Вымаўленне і правапіс спалучэнняў **іё (ыё), ія (ыя), іе (ые)** у запазычаных словах……………………………………………………………………...…....7
4. Правапіс звонкіх і глухіх зычных …….………..…………………………....9
5. Правапіс у, ў…………………..………………………………………………12
6. Зычныя [д] – [дз’], [т] – [ц’], іх вымаўленне і правапіс……...……………..17
7. Падоўжаныя зычныя…………………………… ………..…………………..18
8. Прыстаўныя зычныя і галосныя…………………………......………………21
9. Правапіс некаторых спалучэнняў зычных……………………..……………25
10. Правапіс назоўнікаў з суфіксамі -ак-, -ык-, -ік-, -ачк-, -ечк-………………...27
11. Складаныя назоўнікі, іх правапіс……………………..……………………...33
12. Правапіс не(ня) з назоўнікамі………………………………………………...36
13. Прыметнікі з суфіксам -ск-, іх правапіс………...……...……………………37
14. Правапіс -н-, -нн- у прыметніках…………………...………………………..39
15. Утварэнне і правапіс складаных прыметнікаў…………..…………………..40
16. Правапіс не (ня) з прыметнікамі……………………..……………………….41
17. Склад творчай групы настаўнікаў Ленінскага раёна, ……………………...43

ВІЗУАЛІЗАЦЫЯ ЯК ЭФЕКТЫЎНЫ СРОДАК НАВУЧАННЯ АРФАГРАФІІ

НА ЎРОКАХ БЕЛАРУСКАЙ МОВЫ Ў 5, 6 КЛАСАХ

Адной з эфектыўных тэхналогій актывізацыі навучання арфаграфіі з’яўляецца метад візуалізацыі навучальнай інфармацыі, які можа выкарыстоўвацца як на этапе тлумачэння, так і на этапе замацавання вучэбнага матэрыялу.

Візуалізацыя – гэта працэс уяўлення (усведамлення) пэўных дадзеных у выглядзе выявы з мэтай максімальнай зручнасці іх разумення, які грунтуецца на здольнасці чалавека не проста ўспрымаць інфармацыю ў выглядзе вобразаў (малюнкі, схемы, табліцы, дыяграмы і інш.), а і ў мажлівасці развіваць пазнавальныя здольнасці і крытычнае мысленне падчас успрымання а потым і ўласнага ўжо складання вучнямі тых ці іншых візуальных прыёмаў па тэмах. Пры разнастайванні навучальнага працэсу візуальнымі прыёмамі выніковасць адукацыйнага працэсу павышаецца.

Вядомымі з’яўляюцца такія прыёмы візуалізацыі як кросэнс, інтэлект-карта, інфаграфіка(схемы, табліцы, кластары, фішбоўны і інш.)

У зборніку прадстаўлены заданні з адказамі па некаторых арфаграфічных тэмах, складзеныя з дапамогай прыёмаў візуалізацыі, што вывучаюцца ў 5, 6 класах, якія можна выкарыстоўваць на розных этапах работы на ўроку. Кожнае заданне суправаджаецца каментарам адпаведнасці пэўным правілам правапісу.

**ВЫМАЎЛЕННЕ І ПРАВАПІС ГАЛОСНЫХ О, Э, А; Е, Ё, Я.**

Галосныя о, э ў беларускай мове звычайна пішуцца пад націскам. Не пад націскам гэтыя галосныя пераходзяць у гук [а], і адбываюцца наступныя змены:

Аканне — пераход ненаціскных гукаў [о], [э] у [а], што перадаецца ў вымаўленні і напісанні. Напрыклад: кот — кацяня, дрэва — драўляны і г. д.

Яканне — ненаціскныя гукі [о], [э] у першым складзе перад націскам пасля мяккіх зычных змяняюцца на гук [а], які на пісьме абазначаецца літарай я. Напрыклад: лес — лясы, дзевяць — дзявяты і інш. Выключэннямі з’яўляюццца запазычаныя словы і ўласныя назвы ( экзамен, Еўропа і інш.)

1. *Вылучыць словы, якія з’яўляюцца прыкладамі на розныя пункты правіла “Акання”:*



*Адказы:*

**1**. Пераход **о,э ў** ненацісным становішчы ў а:

Жамчужына - жэмчуг, шарсцяны - шэрсць, рамонт - рамантаваць, шчабятанне – шчэбет, драбніца – дробны, шаўкавісты - шоўк;

**2.** У пачатку іншамоўных слоў не адбываецца пераход “**о,э ў а**”:

Оксвард, экзамен, Эдысан, экскурсія, оптыка, орган, эксперымент;

**3**. Правапіс “о, э ў канцавых фіналях -ар, -аль”: камп'ютар, прынтар, менеджар, кандытар;

**4**. Правапіс запазычаных слоў, што заканчваюцца на ненаціскны галосны: Трыа, радыё, сальфеджыа;

**5**. Пераход ***ро, ло*** ў ненаціскным становішчы ў ***ры,лы:***

Дрывотня- дровы, глотка – глыток.

1. *Падабраць пару да слоў фішбоўна, дзе адбываецца пераход о,э – а:*

**О,Э - А**

О, Э - А

Д..МАШНІ

БРЭСТ

Ш..РСЦІНКА

ДОМ

БР..СТАЎЧАНЕ

Ш..РСЦЬ

ШЭРАНЬ

Ж..МЧУГ

Ш..РЭЦЬ


ЖАМЧУЖЫНА

ВЫКЛЮЧЭННІ:

..КЗАМЕН ..РГАН Р..СПУБЛІКА

Р

*Адказ:*



**ВЫМАЎЛЕННЕ І ПРАВАПІС СПАЛУЧЭННЯЎ ІЁ (ЫЁ), ІЯ (ЫЯ), ІЕ (ЫЕ) У ЗАПАЗЫЧАНЫХ СЛОВАХ**

У большасці слоў неславянскага паходжання, якія маюць спалучэнні галосных у сярэдзіне слова, у беларускім вымаўленні паміж галоснымі развіўся ўстаўны [й] (ёт). У некаторых выпадках іншамоўныя спалучэнні галосных захоўваюцца нязменна.

1. Спалучэнне іо абазначаецца на пісьме:

а) у пачатку слова пад націскам літарамі іо, а не пад націскам іа: іон, іанізацыя, Іарданія;

б) у сярэдзіне слова пад націскам літарамі іё (ыё), а не пад націскам ія (ыя): біёграф, стадыён, біялогія, перыяд, але Эфіопія.

2. Спалучэнне [йо] пад націскам абазначаецца літарай ё, а не пад націскам я: ёд, раён, маянэз, раяніраванне. У пачатку ўласных назваў гэта спалучэнне пад націскам захоўваецца, а не пад націскам абазначаецца літарамі йа: Нью-Йорк, Йагансен, Йашкар-Ала.

3. Спалучэнне [йе] абазначаецца літарай е: фае, канвеер, феерверк.

4. Спалучэнне [ео] пад націскам абазначаецца літарамі ео (эо), а не пад націскам еа: фразеолаг - фразеалогія, акардэон.

5. Спалучэнне [іа] абазначаецца літарамі ія (ыя): авіяцыя, геніяльны, энтузіязм, сацыялізм, матэрыял, варыянт.

6. Спалучэнне [еа] абазначаецца літарамі еа (эа): Неапаль, рэабілітацыя (але акіян

7. Спалучэнне [іе] абазначаецца літарамі іе (ые): кліент, арыентацыя, абітурыент

1. *Злучыць правільныя варыянты перакладу слоў з рускай мовы на беларускую:*

|  |  |  |  |  |
| --- | --- | --- | --- | --- |
| фіялка |  | фиолетовый |  | бібліатэка |
| патрыятызм |  | бастион |  | віаланчэль |
| біялогія |  | биология |  | біяграфія |
| бастыён |  | виолончель |  | патрыатызм |
| біаграфія |  | биография |  | біалогія |
| віяланчэль |  | патриотизм |  | бастыон |
| фіялетавы |  | библиотека |  | фіалка |
| чэмпіон |  | чемпион |  | чэмпіён |
| бібліятэка |  | фиалка |  | фіалетавы |

*Адказ:*

|  |  |  |  |  |
| --- | --- | --- | --- | --- |
| ф**ія**лка |  | фиолетовый |  | бібліатэка |
| патр**ыя**тызм |  | бастион |  | віаланчэль |
| б**ія**логія |  | биология |  | б**ія**графія |
| баст**ыё**н |  | виолончель |  | патрыатызм |
| біаграфія |  | биография |  | біалогія |
| в**ія**ланчэль |  | патриотизм |  | бастыон |
| ф**ія**летавы |  | библиотека |  | фіалка |
| чэмпіон |  | чемпион |  | чэмп**іё**н |
| бібл**ія**тэка |  | фиалка |  | фіалетавы |

ПРАВАПІС ПАРНЫХ ЗВОНКІХ І ГЛУХІХ ЗЫЧНЫХ

Чаргаванне звонкіх і глухіх зычных на пісьме не адлюстроўваецца. Для праверкі правільнасці напісання звонкіх і глухіх зычных трэба змяніць слова ці падабраць іншае аднакаранёвае слова, каб пасля зычнага, які патрабуе праверкі, быў галосны або зычныя р, л, м, н, в: рыбка – рыба, магчы – магу.

1. *У агульную частку колаў Эйлера ўставіць агульныя зычныя гукі запісаных па баках слоў, падабраць праверачнае слова*:

*Адказы:*

[ш]

[T]

[3`]

[дж]

[T]

ПРАВАПІС У, Ў

У (нескладовае) пішацца:

а) пасля галосных у пачатку, у сярэдзіне і на канцы слова: на ўсю моц, пайсці ў лес, кроў, настаўнік;

б) пасля галосных у сярэдзіне іншамоўных слоў, калі [у] не пад націскам: аўкцыён, аўдыторыя, паўза, лаўрэат, але баул, і унты.

в) пасля злучка ці двукосся, калі папярэдняе слова заканчваецца на галосную: жанчына-ўрач,паўднёва-ўсходні; калгас «Перамога» ўзнагародзілі ордэнам.

1. *Філворд. У філвордзе зашыфраваны словы, якія адпавядаюць правілу напісання у, ў (прыведзены ніжэй). Знайдзіце іх:*

|  |  |  |  |  |  |  |  |
| --- | --- | --- | --- | --- | --- | --- | --- |
| Л | Р | А | Ў | А | Ў | К | Ц |
| А | Ў | Р | Н | Д | Н | Ё | Ы |
| Ш | О | Э | А | Т | А | Н | Р |
| Ф | Ў | К | Г | Р | Ы | Ў | С |
| А | Ў | Н | А | Ў | Ш | Э | А |
| А | У | Л | Л | Е | А | Д | Ў |
| Ў | А | Н | Ў | Ў | Р | Э | Н |
| Б | А | В | О | А | Р | Ў | А |

*Для даведкі:* лаўрэат, раўнд, шоўк, фаўна, бавоўна, шэдэўр, аул, леў, грыўна, аўкцыён, саўна, аўра.

1. *Воблака слоў. Знайдзіце і выпішыце словы, у якіх былі дапушчаны памылкі, растлумачце іх правапіс:*


*Адказы:* манеўр, кансіліум, аул, казаў, саўна.

У (складовае) пішацца:

а) у пачатку слова, якое стаіць пасля зычнай або знака прыпынку: Надвечар у першы дзень Аляксей ужо быў у баі

б) у пачатку ўласных назваў: Тамара Уладзіміраўна, за Уралам;

в) на канцы іншамоўных слоў у спалучэннях –ум, -ус, -умф, і вытворных ад іх, і ў запазычаных словах на –у: натарыус, кансіліум, шлагбаум, акварыум, фрау.

1. *Кросэнс. На выявах кросэнса набходна вылучыць і правільна запісаць словы, якія адпавядаюць правілу, даць тлумачэнне іх напісанню:*

*Адказы:* акварыум, касманаўт, страус, фрау, воўк, радыус, шпакоўня, поўдзень.

1. *Апорны канспект. Запоўніць пустыя калонкі табліцы:*

|  |  |  |
| --- | --- | --- |
| Пішам у | У іншамоўных словах, якія заканчваюцца на –ум, -ус |  |
|  | Пасля галосных у пачатку, у сярэдзіне, у канцы слова |  |
|  | На канцы іншамоўных слоў не пад націскам | Фрау, ноу-хау, шоу,  Ландау |
| Пішам ў |  | Газету “Праўда” ўзначаліў, хлопцы-ўдальцы |
|  | У пачатку ўласных імён і назваў. Пасля знакаў прыпынку | Вольга Уладзіміраўна,  Усяслаў Чарадзей, ва  Ушачах, ва Узбекістан, ва Украіну  (для ўкраінцаў) |
| Пішам у | Пасля галосных пад  націскам |  |
|  |  | На палях, узгорках зелянее трава. На дарогах, узмежках з’явіліся праталіны |

*Адказ:*

|  |  |  |
| --- | --- | --- |
| Пішам у | У іншамоўных словах, якія заканчваюцца на –ум, -ус | *Страус, сімпозіум* |
| *Пішам ў* | Пасля галосных у пачатку, у сярэдзіне, у канцы слова | *Я ўбачыў, на паўзе* |
| *Пішам у* | На канцы іншамоўных слоў не пад націскам | Фрау, ноу-хау, шоу,  Ландау |
| Пішам ў | *Пры двукоссі і злучку пасля галосных* | Газету “Праўда” ўзначаліў, хлопцы-ўдальцы |
| *Пішам у* | У пачатку ўласных імён і назваў. Пасля знакаў прыпынку | Вольга Уладзіміраўна,  Усяслаў Чарадзей, ва Ушачах, ва Узбекістан, ва Украіну, (для ўкраінцаў) |
| Пішам у | Пасля галосных пад  націскам | *Аул, баул,ауканне* |
| Пішам у | *Пасля знакаў прыпынку* | На палях, узгорках зелянее трава. На дарогах, узмежках з’явіліся праталіны. |

1. *Рэфлексія. Напісаць сінквейн па правапісе “ў”:*

Літара ў

Незвычайная, асаблівая.

Вывучыў, зразумеў, паглыбіў.

Будзем правільна ўжываць ў.

Правапіс ў.

**ПРАВАПІС Д – ДЗ, Т – Ц (ДЗЕКАННЕ І ЦЕКАННЕ)**

Літары дз, ц пішуцца:

а) перад е, ё, ю, я, і: горад - у горадзе, Валгаград - у Валгаградзе, куст - кусцік, білет – білецік


б) перад блітарай в, калі яна абазначае мяккі гук: дзверы, Мацвей, бацвінне, Дзвіна, але Літве, бітве.

Але ў прыстаўках і ў суфіксах д, т захоўваюцца: адвесці, падвязаць, у грамадстве, у мастацтве.

Перад суфіксамі и суфіксальныміздучэннямі –ін-, -ір-, -ёр-,-еец-, -ейск-, -ік- пішуцца дз, ц: плаціна, камандзір, індзеец, індзейскі, букецік.

1. *Воблака слоў. Знайдзіце і выпішыце словы, у якіх былі дапушчаны памылкі,*

*растлумачце правапіс:*



*Адказы*: дзверы, дыктант, цюль, панядзелак, мелодыя.

**ПАДОЎЖАНЫЯ ЗЫЧНЫЯ**


Правапіс падоўжаных зычных

Зычныя гукі [ж], [ш], [ч], [з], [с], [дз], [ц], [л], [н] у становішчы паміж галоснымі падаўжаюцца. Падоўжанае вымаўленне іх на пісьме абазначаецца падвоеным напісаннем адпаведных літар: палоззе, калоссе, купалле, паданне, ноччу. Падоўжаны гук [дз] перадаецца на пісьме спалучэннем літар ддз: стагоддзе, асяроддзе.

Падоўжаных зычных няма ў словах іншамоўнага паходжання: асістэнт, тона, група, тэлеграма, балада, імунітэт, тэрыторыя. Але: ванна, Жанна, Мекка, мадонна, донна, дурра (расліна), панна, мецца-сапрана.

Не падаўжаецца ў вымаўленні і не перадаецца на пісьме гук [л] у некаторых уласных імёнах: Ілья, Ільіч, Ульяна, Ульянаў.

Падаўжэнне зычных – з’ява фанетычная, яе трэба адрозніваць ад марфалагічнага падваення – напісання дзвюх аднолькавых літар на стыку марфем: рас-сыпаць, камен-ны.

1. *Воблака слоў. Знайдзіце і выпішыце словы, у якіх былі дапушчаны памылкі, растлумачце правапіс:*

*Адказы:* група, стагоддзе, Ульяна, раздолле, алея, свежасцю.

1. *Лінгвістычны дыктант. Уставіць прапушчаныя словы ў тэкст:*

Зычныя [з -…, … - ц, ж – ш, …… ] паміж ……………. могуць………..…. . Прыклады: ……………………………………………………… . У запазычаных словах …. пішам падоўжаныя зычныя. Прыклады: ……., ………, ………………, …………. ……. . Выключэнне - ……………………… Ад падаўжэння трэба адрозніваць падваенне, напрыклад………………

*Адказ:*

Зычныя [з - с , дз - ц, ж – ш, л, н ] паміж галоснымі могуць падаўжацца. Прыклады: калоссе, палоззе, стагоддзе, вецце, узвышша, збожжа, голле, каменне. У запазычаных словах не пішам падоўжаныя зычныя. Прыклады: клас, калектыў, алея. Выключэнні – Ганна, манна, Сюзанна, мецца-сапрана. Ад падаўжэння трэба адрозніваць падваенне, напрыклад туман-ны, бяз-зубы, лімон-ны.

**ПРЫСТАЎНЫЯ ЗЫЧНЫЯ І ГАЛОСНЫЯ**

Прыстаўная літара “в” пішацца перад націскным “о”: у пачатку слоў: возера, але азёрны (не пад націскам). У словах во́ка, во́стры, во́сем, вако́л і вытворных ад іх прыстаўная "в" захоўваецца незалежна ад месца націску: вачэ́й, вача́мі, заво́чны.

Прыстаўная літара “в” не пішацца ў запазычаных словах і некаторых уласных імёнах і назвах перад пачатковым націскным [о]: о́пера, о́перны. Прыстаўная літара “в” пішацца: перад каранёвым “у” ў пачатку слоў: ву́гал, ву́да.

Прыстаўная літара “в” не пішацца перад націскным пачатковым “у”: у запазычаных словах: у́льтра, ультрафіяле́тавы.

Прыстаўная літара “г” пішацца ў займенніках гэты, гэтакі, гэтулькі і ў прыслоўях гэтак, гэтаксама.

1. *Апорны канспект неабходна дапоўніць прапушчанымі словамі і прыкладамі:*

|  |  |
| --- | --- |
| Літара “в” пішацца | Літара “в” не пішацца |
| 1.У пачатку слова перад націскным [о],[ у]. Напрыклад: | Перад …………….. [а].Напрыклад: |
| Пасля …………….. перад каранёвымі [о],[ ]у. Напрыклад: | У пачатку ………………. слоў перад ненаціскнымі [о], [у]. Напрыклад: |
| У сярэдзіне некаторых слоў перад [о], [у] Напрыклад: | У пачатку імёнаў, прозвішчаў,……………… назваў. Напрыклад: |
| У словах вока………………………. і вытворных ад іх незалежна ад націску. Напрыклад: | У словах окаць, одум, наогул. |
| Прыстаўная літара г пішацца ў словах: |  |

*Адказ:*

|  |  |
| --- | --- |
| Літара в пішацца | Літара в не пішацца |
| 1.У пачатку слова перад націскным [о],[ у]. Напрыклад: восень, вуха | Перад ненаціскным [а].Напрыклад: асенні, аканіцы |
| Пасля прыставак перад каранёвымі [о],[ у]. Напрыклад: завушніцы, падваконне | У пачатку іншамоўных слоў перад ненаціскнымі [о], [у]. Напрыклад: орган, ода. |
| У сярэдзіне некаторых слоў перад [о], [у] Напрыклад: Навум, павуцінне. | У пачатку імён, прозвішчаў, геаграфічных назваў. Напрыклад Ожагаў, Оксфард, Олтуш |
| У словах вока, востры, вакол і вытворных ад іх незалежна ад націску. Напрыклад: завастрыць, наваколле, вачаняты. | У словах окаць, одум, наогул. |
| Прыстаўная літара г пішацца ў словах: гэты, гэтулькі, гэй. |  |

1. *Прачытайце тэкст, выпраўце памылкі:*

Калі што ёсць найпрыгажэйшае у свеце, то, бадай, эта облакі… О,як яны збіраюцца! Як плывуць і растаюць наокал у сіняве!


Ненаглядзецца неналюбавацца! Полудзень.Сьпёка. Ляжыш на пагорку. Глядзішь у неба. Перад табою – позіркам не абняць – блакітная шырыня. Ты адзін перад усёй этай бязмежнай, нямой глыбінёй, з ока на вока , толькі здаеца, матухна-зямля злёгку трымае цябе за плечы. Ледзь-ледзь. Здаецца, адарвешься і паляціш у эта блакітная бяздонне… (Паводле Івана Грамовіча)

*Адказ:*


Калі што ёсць найпрыгажэйшае у свеце, то, бадай, гэта воблакі… О,як яны збіраюцца! Як плывуць і растаюць навокал у сіняве!

Не наглядзецца не налюбавацца! Полудзень.Спёка. Ляжыш на пагорку. Глядзіш у неба. Перад табою – позіркам не абняць – блакітная шырыня. Ты адзін перад усёй гэтай бязмежнай, нямой глыбінёй, з вока на вока , толькі здаецца, матухна-зямля злёгку трымае цябе за плечы. Ледзь-ледзь. Здаецца, адарвешся і паляціш у гэта блакітнае бяздонне… (Паводле Івана Грамовіча)

1. *Разгледзець дэфармаваную схему-кластар , аднавіць прапушчанае і пракаменціраваць правапіс прыстаўных галосных:*



*Адказ:*



**ПРАВАПІС НЕКАТОРЫХ СПАЛУЧЭННЯЎ ЗЫЧНЫХ**

У беларускай мове няма невымоўных зычных (“непроизносимых согласных”). Спалучэнні зычных пішуцца так, як вымаўляюцца:

1. У спалучэннях [стн], [здн], [рдц], [стл], [лнц], [згн] сярэдні зычны не вымаўляецца і на пісьме не перадаецца: посны (пост), свіснуць (свіст), капусны (капуста), вобласць – абласны.

2. У спалучэнні [дт] на канцы іншамоўных слоў зычны [д] не вымаўляецца і на пісьме не перадаецца: Кранштат, Брант,

*16. Падабраць прыклады да пропускаў у табліцы:*

|  |  |  |
| --- | --- | --- |
| Гістарычныя спалучэнні | Спалучэнні ў сучаснай беларускай мове | Прыклады |
| здн |  | ***Праяз..ны***  ***Выяз..ны*** |
|  | **РН** | ***Міласэр..насць*** |
| рдц |  | ***Сэр..ца*** |
| стн | **СН** | ***Карыс..ны***  ***Бязлітас..ны*** |
|  | **СЛ** | ***Шчас..лівы***  ***Помс..лівы*** |
| стн |  | ***Бліс..нуць***  ***Капус..нік;*** |
| лнц |  | ***Сон..ца*** |
|  | **ЗН** | ***Браз..нуць*** |

*Адказ:*

|  |  |  |
| --- | --- | --- |
| Гістарычныя спалучэнні | Спалучэнні ў сучаснай беларускай мове | Прыклады |
| здн | **ЗН** | ***Праязны, выязны*** |
| рдн | **РН** | ***міласэрнасць*** |
| рдц | **РЦ** | ***сэрца*** |
| стн | **СН** | ***Карысны,бязлітасны*** |
| стл | **СЛ** | ***Шчаслівы, помслівы*** |
| стн | **СН** | ***Бліснуць, капуснік*** |
| лнц | **НЦ** | ***сонца*** |
| згн | **ЗН** | ***бразнуць*** |



**ПРАВАПІС НАЗОЎНІКАЎ З СУФІКСАМІ -АК, -ЫК, -ІК, -АЧК-, -ЕЧК-**

Калі пры змене слова галосны ў суфіксе выпадае, то пішацца суфікс –ак-, калі не — то – -ык- (сцізорык — сцізорыка, збаночак — збаночка)

*17.Запоўніце кластар:*

Ножыка - нож**ы**к

Дубочка - дубоч**а**к

Пішу\_\_\_\_\_\_\_\_\_\_\_

Пішу\_\_\_\_\_\_\_\_\_

не

так

2 крок\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 крок\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Алгарытм правапісу суфіксаў –АК-, -ЫК-, -ІК-

*Адказ:*

Ножыка - нож**ы**к

Дубочка - дубоч**а**к

Пішу – ык-, -ік-\_

Пішу – ак-

не

так

2 крок. Вызначаю, ці выпадае галосны.

1 крок. Стаўлю слова ў родны склон.

Алгарытм правапісу суфіксаў –АК-, -ЫК-, -ІК-

Суфікс –ачк– пішацца пасля цвёрдых і зацвярдзелых зычных, а –ечк– ужываецца пасля мяккіх (мамачка, сценачка, Колечка, долечка)

1. *Гульня “Пятае лішняе”*

У змешчаных радах вызначце “лішні” назоўнік паводле падабенства або непадабенства суфіксаў. Запоўніце табліцу:

1. Бочачка, булачка, дошчачка, казявачка, катушачка.
2. Божачка, глядачка, слухачка, спявачка, чытачка.
3. Вечка, гняздзечка, насечка, печка, яечка.

|  |  |  |  |
| --- | --- | --- | --- |
|  | Рад назоўнікаў | “Лішні” назоўнік | Тлумачэнне |
| 1 | Бочачка, булачка, дошчачка, казявачка, катушачка |  |  |
| 2 | Божачка, глядачка, слухачка, спявачка, чытачка |  |  |
| 3 | Вечка, гняздзечка, насечка, печка, яечка |  |  |

*Адказ*

|  |  |  |  |
| --- | --- | --- | --- |
|  | Рад назоўнікаў | “Лішні” назоўнік | Тлумачэнне |
| 1 | Бочачка, булачка, дошчачка, казявачка, катушачка | Дошчачка | У гэтым назоўніку вылучаецца суфікс -ачк- (параўн. дошка); у іншых словах гэтага рада = суфікс –к-: бочачка-бочка, булачка-булка, казявачка-казяўка, катушачка-катушка |
| 2 | Божачка, глядачка, слухачка, спявачка, чытачка | Божачка | У ім вылучаецца суфікс –ачк- (параўн. Божа, Бог); у іншых словах суфіксы –ач- і –к-: глядач-глядачка-глядзець, слухач-слухачка-слух, спявак-спявачка-спеў, чытач-чытачка-чытаць |
| 3 | Вечка, гняздзечка, насечка, печка, яечка | Гняздзечка | У ім вылучаецца суфікс –ечк- (параўн. Гняздо); у іншых словах гэтага рада ёсць суфікс –к-: века-вечка, насячэш-насечка, печ-печка, яйка-яечка. |

Перад суфіксам –чык пішацца мяккі знак, калі перад ім знаходзяцца мяккія н або л (струмень — струменьчык, камень — каменьчык, стул — стульчык). Аднак трэба запомніць: мезенец — мезенчык, канец — кончык; у суфіксах –аньк–, –еньк– заўсёды пішацца мяккі знак (дарожанька, зязюленька). Назоўнікі жаночага роду на –ня перад суфіксам –к– пішуцца з мяккім знакам (вішня — вішанька, сотня — соценька);

1. *Утварыце аднакаранёвыя назоўнікі з дапамогай суфікса –чык-. Растлумачце правапіс мяккага знака:*

-чык-

струмень

агонь

хітрун

вагон


корань

ласун грэбень

камень

*Адказ:* агеньчык, вагончык, грабеньчык, каменьчык, ласунчык, карэньчык, хітрунчык, струменьчык.

1. *З дапамогай малюнкаў запішыце назоўнікі з суфіксамі –чык-, -еньк-, -аньк-. Размяркуйце гэтыя назоўнікі у два слупкі: 1) у якіх мяккі знак пішацца; 2) у якіх мяккі знак не пішацца. Суфіксы абазначыць.*

|  |  |
| --- | --- |
| віш***аньк***а | барабан***шчык*** |
| яблынь***к***а | парасон***чык*** |
| рэч***аньк***а | чамадан***чык*** |
| крыніч***аньк***а |  |
| Зязюл***еньк***а, песень***к***а |  |

**СКЛАДАНЫЯ НАЗОЎНІКІ І ІХ ПРАВАПІС**

Пішуцца разам: назоўнікі, утвораныя з некалькіх слоў, адно з якіх — галоўнае, а другое — залежнае:жыццяздольнасць, землятрус, землекапалка.

Назоўнікі з першай часткай авія–, мікра–, аэра–, полі–, бія–, агра–, мікра–, стэрэа–, электра–, грос–, неа–, макра– і іншымі: мікрааўтобус, велапрабег, матацыкл, авіяканструктар, паліграфія, аэраклуб.

Пішуцца праз злучок: Калі слова ўтворана з некалькіх назоўнікаў без злучальнай галоснай: вагон–рэстаран, школа–інтэрнат, плашч–палатка. Назоўнікі з першай часткай экс–, віцэ–, лейб–, штаб–, штабс–, унтэр–, контр–, прэс–, міні–, максі–, обер–:обер–афіцэр, прэс–аташэ, штабс–капітан, лейб–медык, экс–чэмпіён, максі–мода, міні–спадніца, віцэ–канцлер, контр–адмірал.


Уласныя назоўнікі з часткай паў–:паў–Мінска, паў–Еўропы (паўлімона, паўлітра)

Складаныя прозвішчы: Дунін–Марцінкевіч, Бічэр–Стоў, Мамін–Сібірак.

1. *Гульня “Сакаліны зрок”:*


Складаныя словы з першай часткай аўта- падзяліце на чатыры групы ў залежнасці ад значэння:

1. Аўтаматычны
2. Самаходны
3. Аўтамабільны
4. Свой



*Адказы:*

1. аўтаматычны: аўтаблакіроўка, аўтазварка, аўтапілот, аўтаручка, аўтарэгуліроўка, аўтасчэпка, аўтатормаз;
2. самаходны: аўтадрызіна, аўтакары, аўтапагрузчык, аўтаплуг;
3. аўтамабільны: аўтамабіль, аўтабаза, аўтавандроўка, аўтазавод, аўтаклуб, аўтапрабег, аўтасалон, аўтатранспарт, аўтааматар, аўтаўладальнік;
4. свой: аўтабіяграфія, аўтагравюра, аўтапартрэт, аўтарэферат, аўтатрэнінг.
5. *Падбярыце пары і запішыце складаныя назоўнікі, на якія дзве групы іх можна падзяліць:*




*Адказы:*

|  |  |
| --- | --- |
| РАЗАМ | ПРАЗ ЗЛУЧОК |
| Мышалоўка, мясакамбінат, небасхіл,птушкавод, пустазелле, пыласос, радаслоўная, рукамыйнік, свабодалюб, секундамер, станкабудаванне, травалячэнне, хлебазавод, скорасшывальнік, экскурсавод, чарназем’е, лістапад, ільнавод | Настольніца-самабранка, шэф-повар, паэма-казка, план-схема, плашч-накідка, рыцар-феадал, сад-яслі, салон-цырульня, сарока-белабока, станок-аўтамат, турыст-спартсмен, урач-стаматолаг, фермер-жывёлавод, фільм-балет, школа-студыя, шпалеры-плёнка |

**ПРАВАПІС НЕ (НЯ), НІ З НАЗОЎНІКАМІ**

Назоўнікі з часціцай “не” пішуцца разам, калі без “не” ўжывацца не могуць (непагадзь), калі можна падабраць сінонім без “не” (недаверлівасць – падазронасць), у складзе прыстаўкі неда- (недабор). Калі ёсць ці падразумеваецца супрацьпастаўленне (не жыццё, а пакута)

1. *Гульня “Шэрлакхолмсы”. Знайдзіце словы, у якіх няма прыстаўкі не- (ня). Растлумачце значэнні гэтых слоў:*



*Адказ:*

1. Невад – вялікая рыбалоўная сетка – усё слова складаецца з кораня.
2. Нясушка – гэта птушка, якая нясе яйкі, дзе няс- гэта корань (параўн. несціся, нясе).
3. Няясыць – буйная птушка атрада соў, усё слова складаецца з кораня.
4. Нявеста – дзяўчына, якая выходзіць замуж – аснова слова складаецца з кораня.

**ПРЫМЕТНІКІ З СУФІКСАМ –СК-, ІХ ПРАВАПІС**

Калі прыметнік утвораны ад назоўніка, які заканчваецца на т, ч, ц, к (усе зычныя сустракаюцца ў слове “цётачка”), то ён пішацца з –цк–, прычым ц адносіцца да кораня і суфікса адначасова (ткач і ткацкі, брат і брацкі, мастак і мастацкі).

Д перад суфіксам –ск– у прыметніках захоўваецца (горад і гарадскі, завод і заводскі).

Калі назоўнік заканчваецца на –с, –ш, –ск, то ў прыметніку пішацца –ск– (Палессе і палескі, таварыш і таварыскі, Мінск і мінскі).

Калі прыметнік утвораны ад геаграфічнай назвы, назвы нацыянальнасці або народнасці на г, к, х, з, ж, ш, то перад суфіксам –ск– яны захоўваюцца (узбекскі, французскі, чувашскі). Але: калмыцкі, турэцкі, славацкі; калужскі, варажскі, чэшскі, пражскі, волжскі (адбываецца чаргаванне) і інш.

1. *Лінгвістычны эксперымент. Карыстаючыся алгарытмам, утварыце ад назоўнікаў прыметнікі і зрабіце выснову пра правапіс суфіксаў.*



Брэст, ткач, мастак, Астравец, сусед, горад, Белавежа, Добруш, Таганрог, узбек, казах, француз, таварыш, беларус, Смаргонь, Чэрвень, восень.

*Адказы:* брэс**цк**і, тка**цк**і,маста**цк**і, астраве**цк**і, сусе**дс**кі, гара**дс**кі, белаве**жск**і, добру**шск**і, таганро**гск**і, узбе**кск**і, каза**хск**і, францу**зск**і, тавары**ск**і, белару**ск**і, смарго**нс**кі, чэрвен**ьск**і, восен**ьск**і.


**ПРАВАПІС –Н-, -НН- У ПРЫМЕТНІКАХ**

Прыметнікі, утвораныя ад назоўнікаў на –н і –мя, пішуцца з дзвюма літарамі н. Пры гэтым літары могуць адносіцца да розных марфем (камень і камен–н–ы, ячмень і ячмен–н–ы, ступень і ступен–н–ы, карціна і карцін–н–ы) ці да адной (імя і ім–енн–ы, племя і плем–янн–ы). Выключэнне: палымяны.

Суфіксы –енн–, –энн– пішуцца з дзвюма літарамі н: вогненны, фірменны, абедзенны. Страшэнны.

Адна літара н пішацца ў суфіксах прыметнікаў –ан– (–ян–), –ін– (–ын–): унутраны, духмяны, пчаліны, вераб’іны, сястрын.

1. *Знайдзіце ў воблаку слоў памылкі ў напісанні прыметнікаў. Запішыце прыметнікі правільна ў 2 слупкі: –н-, -нн-. Раслумачце ўмовы напісання –н,-нн- у прыметніках:*



*Адказы: 1)* Срэбраны, курыны, ранішні,сцюдзёны, ільвіная, лебядзіны, пчаліны, палатняны; 2) Паўдзённы, тэлефонная, безабароннае, каменная, законны, антываенны, насценны, фірменны, пяцітонны, бяссонная.

**УТВАРЭННЕ І ПРАВАПІС СКЛАДАНЫХ ПРЫМЕТНІКАЎ**

* Разам пішуцца складаныя прыметнікі:

утвораныя ад складаных назоўнікаў, што пішуцца разам: летапісны, параходны, наваполацкі;

утвораныя са словазлучэнняў: назоўнік + прыметнік: беласнежны, заходнееўрапейскі, правабярэжны.

* Праз злучок пішуцца складаныя прыметнікі:

утвораныя ад складаных назоўнікаў, што пішуцца праз злучок: давыд-гарадоцкі, сацыял-дэмакратычны;

утвораныя ад двух і трох раўнапраўных прыметнікаў, якія могуць быць злучаны злучнікам і: літаратурна-музычны, горка-салёны, грамадска-палітычны; якія абазначаюць колер і яго адценні: цёмна-зялёны, шэра-блакітны, бледна-сіні; якія абазначаюць складаныя геаграфічныя назвы ці напрамкі свету, першая частка якіх – словы паўднёва-, паўночна-, усходне-, заходне-: Заходне-Сібірская нізіна, Паўночна-Казахстанская вобласць, паўночна-ўсходні, паўднёва-заходні; утвораныя ад імені і прозвішча чалавека: леў-талстоўскі, рамэн-раланаўскі.

1. *Размяркуйце складаныя прыметнікі паводле іх напісання, занясіце іх у табліцу:*

Светла..валосы, жоўта..зялёны, беларуска..ўкраінскі, заходне..беларускі, ліра..эпічны, вада..лазны, светла..валосы, вяліка..вокі, светла..сіні, празрыста..блакітны, паўночна..ўсходні, высокі..высокі, мала..вядомы, блакітна..вокі, руска..італьянскі, шмат..значны.

|  |  |
| --- | --- |
| Складаныя прыметнікі | |
| РАЗАМ | ПРАЗ ЗЛУЧОК |

*Адказы:*

|  |  |
| --- | --- |
| Складаныя прыметнікі | |
| РАЗАМ | ПРАЗ ЗЛУЧОК |
| Светлавалосы,заходнебеларускі, вадалазны, светлавалосы, вялікавокі, малавядомы, блакітнавокі, шматзначны. | Жоўта-зялёны, беларуска-ўкраінскі, ліра-эпічны, светла-сіні, празрыста-блакітны, паўночна-ўсходні, высокі-высокі, руска-італьянскі. |

**ПРАВАПІС НЕ (НЯ), НІ З ПРЫМЕТНІКАМІ**

Часціца не з прыметнікамі пішацца разам, калі:

1) прыметнік без “не” ўжывацца не можа (няўклюдны, недарэчны, неўміручы);

2) калі прыметнік з “не” можна замяніць іншым словам–сінонімам без гэтай часціны (невысокі - нізкі, недалёкі - блізкі, нядобры - злы).

Часціца “не” з прыметнікамі пішацца асобна, калі:

1) ёсць або падразумяваецца супрацьпастаўленне (не высокі, а нізкі);

2) калі з’яўляецца часткай спалучэнняў нічуць не, ніколечкі не, зусім не, далёка не (зусім не старанны, ніколечкі не салодкі, нічуць не падобны).

1. *Запоўніце інтэлект-карту “Правапіс не (ня) з прыметнікамі”*

2……………………………..

Невялікі(малы)

1…………………………………

непахісны

**РАЗАМ**

**ПРАВАПІС НЕ (НЯ) З ПРЫМЕТНІКАМІ**

**\_\_\_\_\_\_\_\_\_**



1……………………………….

Не шырокі, а вузкі

2..............................................

Ніколькі не цікавы

*Адказ:*



Калі можна падабраць

сінонім без не

Калі без не слова

не ўжываецца

**РАЗАМ**

**ПРАВАПІС НЕ (НЯ) З ПРЫМЕТНІКАМІ**

**АСОБНА**

Калі з прыметнікам ужываюцца словы ніколькі не, зусім не

Ніколькі не цікавы

Калі ёсць ці падразумеваецца супрацьпастаўленне.

Не шырокі, а вузкі

Склад творчай групы настаўнікаў Ленінскага раёна, складальнікаў зборніка:

|  |  |  |
| --- | --- | --- |
| № | Установа адукацыі | Прозвішча, імя, імя па бацьку |
| 1 | Гімназія № 1 | Церахава Жанна Сямёнаўна |
| 2 | Гімназія № 3 | Дзенісюк Наталля Аляксандраўна |
| 3 | Гімназія № 5 | Паўловіч Вольга сцяпанаўна |
| 4 | СШ № 5 | Хварагіна Святлана Іванаўна |
| 5 | СШ № 9 | Арсяновіч Ірына Мікалаеўна |
| 6 | СШ № 13 | Багдановіч Людміла Мікалаеўна |
| 7 | СШ № 16 | Сарока Таццяна Васільеўна |
| 8 | СШ № 17 | Хворак Таццяна Аляксандраўна |
| 9 | СШ № 18 | Фурсевіч Ангеліна Сяргееўна |
| 10 | СШ № 20 | Меліхава Кацярына Уладзіміраўна |
| 11 | СШ № 32 | Машынская Ірына Антонаўна |
| 12 | СШ № 33 | Арэшка Юлія Віктараўна |